Daar is lekker stapplek, die akkommodasie is basies maar daar is alles wat mens benodig. Die grondpad (laaste 3 km) is egter 'n uitdaging wanneer dit reën, soos in ons geval gebeur het.
'n Wonderlike plek vir natuurliefhebbers. Plek was so skoon en netjies. Ciarra is baie gasvry en het ons verblyf soveel lekkerder gemaak.
Die plaas huis was baie rustig en die pad soentoe asemrowend mooi. Jammerte vir geraas deur die dag van hoofpad wat aan die Lesotho kant gebou word. Ciarra was vriendelik, en het ons baie goed ontvang. Sy was ten allle tye behulpsaam.
Ons het onlangs vier rustige nagte by Old Mill Drift deurgebring . Ons verblyf was in n grasdak kliphuise wat skoon. , netjies en gerieflik was . Met die mooiste uitsigte oor die berge en Lesotho die verte . Bonus is die privaat braai area aan agterkant van huisie . Ons is vriendelik deur Ciarra ontvang . Kan die plekkie aanbeveel vir enige een wat wil wegkom van die geraas van die stad en wat die rustigheid op die plaas wil geniet .
Die 3 km grondpad is op plekke bietjie erg en ek sou nie met 'n klein voertuig die pad aandurf nie. Groter voertuie is beter vir die pad.
Dit was my eerste besoek aan Old Mill Drift en is vir seker nie my laaste nie. Dit is baie rustig en die perfekte wegbreek van alles af. Ek het in 'n tent gekamp en die staanplekke is ruim en jy voel nie opmekaar ingedruk nie. Die personeel is vriendelik en doen wat hulle moet sonder dat jy voel dat jou privaatheid betree word.
As jy ver van alles en almal wil wegkom is dit baie gepas. Daar is geen selfoonopvangs nie. Kamers is modern gemeubileer, maar daar is ook geen TV of radio nie. Dis 'n werkende plaas so die werkers is heeldag om die chalets besig. Die honde is permanent voor die deur en wil in die chalets op die beddens kom lê. Die bestuur of eienaars is afwesig en met jou aankoms word daar net vir jou gewys waar jy moet gaan. Die water was elke oggend af met die gevolg dat jy moet of wag of 27 km ry om koffie te drink. Jy kan dus ook nie bad of stort nie. Ons ervaring van die omgewing was onvergeetlik, maar ek sal Old Mill Guest Farm net aanbeveel as jy vir die wêreld wil wegkruip. Daar was n addisionele R100 gevra vir die gebruik van hout vir die kaggel.
Ek is teleurgesteld oor die aktiwiteite wat hulle op die e-pos adverteer. Ek het my naweek daar rondom beplan en uitgesien. Met my aankoms wou ek vir my en my eggenoot die quad bikes bespreek vir die Sondag. Dit kon nie gebeur nie wat almal was stukkend. Ek voel dan moet hulle op die e-pos dit so aandui en dit nie adverteer nie. Hulle sê verder die kampgeriewe het 'n bad by die dames, maar die bad het nie eers krane nie. Warm water 'n groot probleem by die ablusiegeriewe.
Die eienaars maak mens tuis voel sodra jy instap. Lekker lang hike-roetes en 'n lekker 4x4-roete wat ons met 'n 4x2 kon aanpak.
Dit is 'n pragtige plek met die mooiste natuurskoon. Die mense is regtig baie vriendelik en behulpsaam. Ons sal beslis weer gaan.
Die Old Mill Drift is 'n plek waar jy regtig kan uitrus. Die uitsig is prentjie mooi, binne in die berge. Daar is stap roetes wat jou sonder woorde sal laat. Die plaas is op die grens van Lesotho, en jy het 'n uitsig op die landelike gebied van Lesotho. Kampterrein was lekker groot en skoon. Die badkamers se storte het lekker gewerk sonder probleme. Die 3 km grondpad is 'n bietjie rof vir klein karretjies. Daar is een stuk waar ons bietjie gesukkel het, maar as jy weet hoe om te ry is dit nie te sleg nie. Hulle werk tans aan die pad om dit beter te maak. Wil net weer eens vir Yvonne en haar span dankie sê vir 'n lekker naweek. Ons sal vir seker weer soontoe gaan. P.S Yvonne, dankie vir die aanbeveling om ontbyt by die Courtyard in Clarens te eet, dit was die beste!
Ons het in nommer 3 tuisgegaan. Volgens my die beste opsie met die lekker privaat kuierarea. Ons het dit waarlik geniet en het nie negatiewe komentaar om te lewer nie. Ek het gesien die vorige gaste kla oor die 3 km grondpad. Ek voel dat die pad redelik goed instand gehou word en dat dit geskik is vir 'n normale voertuig, sou die bestuurder ondervinding hê om grondpad te ry. 'n Baie lae voertuig sal dit natuurlik nie geniet nie, maar die pad is heel rybaar. Die absolute natuurskoon en rustigheid daar maak dit die moeite werd en ek beveel graag die gasteplaas aan.
Sonder twyfel is dit uitstekende waarde vir geld. Ons het in Chalet nr 5 gebly, wat als het wat mens sal nodig hê, en die beste uitsig in Suid-Afrika. Ek sal dit vir enige iemand aanbeveel Ons verblyf het wel 2 afkeurpunte gehad: ander gaste se hondjies was nie gedissiplineerd nie en het gedurig vir ons geblaf terwyl hul eienaars sit en lag. Verder, die tweede aand toe ons wou stort, was daar nie water nie. Toe die water later terugkom, het dit halfpad deur my stort weer verdwyn. Ek vermoed 'n paar van die chalets deel 'n geyser en die ander chalet het voorkeerreg gehad. Om tydens die Vrystaat se winter te staan vol seep en papsopnat, en jy kannie afspoel nie, is nie ideaal nie.
Alhoewel dit 'n baie mooi bestemming is, was die pad na die huis amper ontoeganklik as jy met 'n gewone motor gery het. Niemand het ons hieroor gewaarsku nie en twee van die motors het skraapmerke aan die onderstel opgedoen. Die plek wat hulle as Lodge 1 uithuur lyk glad nie soos die foto's op die website nie en dit is vas aan Lodge 2. Dit is ook nie duidelik aangebring op die website nie. Dan het die gebou wat hulle as "backbackers" uithuur basies soos 'n murasie gelyk van buite en ook nie soos die fotos nie. Die binnekant van die geboue lyk meer soos die foto's.
Dit is 'n baie rustige plek en ideaal as jy wil wegkom van die gejaag van die wêreld rondom jou. Die personeel op die plaas is baie vriendelik en behulpsaam.
Hier kan jy doen wat jy wil wanneer jy wil en hoe lank jy wil! Pragtige staproetes, oor berge en in dale. En 3 pragtige honde om jou op te pas, en perde wat rustig voor jou huisie wei.
Ons moes verblyf kort knip aangesien die pad so sleg was en ons wou graag reis om die omgewing te sien.
Die pad op pad na die plaas is baie sleg, maar ons is vooraf gewaarsku deur Old Mill Bestuur. Alhoewel ons dit gemaklik met 3 klein karretjies uitgery het, sal ek 'n bakkie of soortgelyk aanbeveel. Ons het die backpackers opsie (goedkoopste) gekies en dit het ons verwagtinge oorskry. Die plekkie lyk onnetjies van buite af maar dit was baie groot en skoon aan die binnekant en daar was meer as genoeg skottelgoed, 'n yskas, 'n ketel en 'n gasstofie. Ons het in die wintertydperk gegaan en die water het in die pype gevries wat gemaak het dat daar in die oggende nie water was nie, daar was wel elke aand water, ek sal eerder 'n somerwegbreek aanbeveel. Ons sal definitief terugkeer om die roetes op die plaas self te stap aangesien dit nie in ons beplanning gepas het die keer nie. Ek beveel Old Mill Drift sterk aan en ons hoop om voor die einde van die jaar weer 'n draaitjie daar te maak.
Ons was die eerste twee om die Wendy te bewoon, en dit was fantasties! Presies wat jy nodig het as mens lui is vir tent opslaan. Die elektriese lakens het werklik die verskil teen die koue gemaak en ek beveel dit sterk aan. Die ablusie is basies maar het als wat mens kort, my enigste voorstel hier sal 'n stortkop wees, daar is net een klein stroompie water wat uitkom. Prentjie mooi omgewing en die woefies wat vriendelik elke oggend kom groet sit n glimlag op enigeen se gesig. Ek stel voor julle waarsku mense hoe die grondpad is die tyd van die jaar wanneer n bespreking gemaak word, die webtuiste dui net aan dat dit soms sleg is, en ons het groot moeilikheid gehad toe ons 'n gat in die olietenk opdoen het. Dit was sports om 'n mechanic op 'n vakansiedag in Clarens te probeer opspoor! Daai opsy sal ons definitief weer gaan!
Die omgewing is werklik prentjie-mooi en die eienares en personeel is baie behulpsaam en vriendelik. Die kamp geriewe is baie primitief maar die natuurskoon maak op daarvoor. Daar is geen selfoon of internet opvangs nie, wat verseker dat 'n mens totaal en al kan afskakel en ontspan. Ek sou aanbeveel dat badkamers effe opgekikker word en 'n spieël verskaf word asb. Baie dankie vir die lekker kuier, ons het dit baie geniet.
Ek sal hierdie gasteplaas aanbeveel vir enigiemand wat nuwe lewe en perspektief nodig het. Dit was ongelooflik.